Diari Oficial de la Generalitat Valenciana


Sumari del DOGV 7844, del 04-08-2016 (2016/6313)

Contractació de projectes de comissariat de caràcter inèdit per a la realització d'exposicions durant els anys 2017 i 2018. Convocatòria de Suport al Comissariat.
------------------------------------------------------------------------------------------------------------------------------------------------------------------

### Dades del document

Número de DOGV
:   7844

Data del DOGV
:   04-08-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/6313


Data del document
:   26-07-2016

Organisme emissor
:   Consorci de Museus de la Comunitat Valenciana

Tipus de document
:   Ordre

Anàlisi jurídica

 Descriptors 

:   * contracte administratiu

Contractació de projectes de comissariat de caràcter inèdit per a la realització d'exposicions durant els anys 2017 i 2018. Convocatòria de Suport al Comissariat. [2016/6313]  
Bases per a la Convocatòria de Suport al Comissariat  
  
1. Objecte  
El Consorci de Museus de la Comunitat Valenciana té entre els seus objectius la contribució al dinamisme del context artístic a la Comunitat Valenciana. Una de les seues actuacions concretes en aquest àmbit és el suport a comissaris o comissàries per a donar a conéixer propostes innovadores en el camp de les arts visuals, així com donar suport al seu desenvolupament en l'àmbit professional.  
L'objectiu d'aquesta convocatòria és la selecció de tres projectes de comissariat de caràcter inèdit per a la realització d'exposicions durant els anys 2017 i 2018 en la sala 2B del Centre del Carme (València) i en altres centres consorciats d'Alacant i Castelló.  
Els projectes que es presenten han de tractar la creació artística contemporània i la innovació en els processos creatius, promovent la mobilitat de les produccions expositives i les diferents disciplines artístiques.  
  
  
2. Dotació  
S'estableix una dotació econòmica para cada un dels projectes curatorials seleccionats de 25.000 euros, distribuïts de la manera següent:  
  
- 22.000 euros, impostos inclosos, per al projecte, en el qual s'inclouen els honoraris de artistes (15% d'aquest import) , els treballs de producció, si n'hi ha, transport, muntatge, catàleg, gràfica i la resta de despeses derivades de la realització d'una exposició, que seran gestionades directament pel CMCV.  
- 3.000 euros, impostos inclosos, en concepte de comissariat.  
Partida pressupostària: 334 € 226.60.  
  
3. Persones beneficiàries  
Podrà optar a la convocatòria qualsevol persona, a títol individual o col·lectiu, que presente un projecte de comissariat.  
  
4. Termini de presentació de sol·licituds  
S'obrirà l'endemà de la seua publicació en el Diari Oficial de la Comunitat Valenciana i finalitzarà el 14 de novembre de 2016. Al tancament del dit termini no s'admetrà cap sol·licitud.   
Les persones sol·licitants que hagen presentat la sol·licitud en termini tindran 10 dies naturals, després de finalitzar el termini de presentació, per a esmenar la documentació, si així és requerit per part del CMCV.  
  
5. Presentació de sol·licituds  
Podrà presentar-se únicament un projecte per comissari o comissària o col·lectiu de comissaris o comissàries.  
Les sol·licituds es presentaran preferentment en format digital a través de l'adreça de correu electrònic y.s.aedv@mal.ky. També podran presentar-se de qualsevol de les formes previstes per l'article 38.4 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú.  
Les sol·licituds hauran d'adjuntar la documentació següent:  
- Formulari de sol·licitud (disponible en la web   
www.consorciomuseos.gva.es)  
- Resum del projecte, en format pdf (400 paraules, màxim)  
- Memòria tècnica del projecte, en format pdf, (màxim 10 MB), incloent-hi:  
· Títol del projecte  
· Artistes participants  
· Característiques del muntatge  
· Terminis d'execució  
· Programa d'activitats paral·leles  
· Llista de necessitats tècniques   
· Pressupost desglossat  
· Esbossos i/o imatges  
- Currículum, incloent-hi documentació dels últims treballs realitzats.  
- Fotocòpia DNI o passaport.  
  
6. Procés de selecció  
Per a la valoració i selecció de les sol·licituds presentades es constituirà un jurat integrat per professionals de l'art contemporani i presidit pel president o la presidenta de la Comissió Cientificoartística del CMCV o persona en qui delegue, d'acord amb el Codi de Bones Pràctiques en la Cultura Valenciana, i es garantirà la presència de representants de la societat civil, d'experts en la matèria i del CMCV.  
  
Els projectes es valoraran tenint en compte els criteris següents:  
  
- Interés i qualitat artística del projecte: fins un màxim de 4 punts.  
  
- Caràcter innovador de la proposta: fins un màxim de 3 punts.  
- Adaptabilitat als espais expositius: fins un màxim de 1 punt.  
  
- Viabilitat pressupostària del projecte expositiu: fins un màxim de 1 punt.  
- Trajectòria de la persona sol·licitant: fins un màxim de 1 punt.  
Es desestimaran aquells projectes que no respecten els principis democràtics de convivència i pluralitat, garantint així la igualtat de totes les persones amb independència del seu gènere, raça, llengua i orientació sexual.  
  
7. Resolució  
El jurat elegirà tres projectes que seran els seleccionats i dos més que quedaran com a reserva en el cas que alguna de les tres persones seleccionades renunciara.  
La notificació dels projectes seleccionats pel jurat es realitzarà mitjançant la seua publicació en el Diari Oficial de la Comunitat Valenciana i en la pàgina web del CMCV, www.consorciomuseos.gva.es. A més, es notificarà la dita resolució a totes les persones participants per correu electrònic.  
Contra la decisió podrà interposar-se, de conformitat amb el que disposen els articles 52.1 de la Llei 7/1985, de 2 d'abril, de Bases de Règim Local, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, recurs potestatiu de reposició en el termini d'un mes a comptar del següent a la seua notificació/publicació davant del mateix òrgan que va dictar l'acte. Així mateix, podrà interposar-se qualsevol altre recurs que es crega oportú.  
Els projectes no seleccionats presentats per via electrònica seran destruïts i els materials adjuntats seran eliminats del servidor corresponent.  
El CMCV es compromet a no distribuir ni fer ús de la informació dels projectes no seleccionats.  
En cas de que els projectes no s'adapten al objecte i els criteris establits, la comissió encarregada de la selecció podrà deixar la convocatòria deserta.  
  
8. Compromís d'acceptació  
Les persones seleccionades subscriuran un contracte de comissariat amb el CMCV en el termini màxim d'un mes a comptar des que es publique l'anunci de la resolució de la convocatòria.   
Aquest document tindrà per objecte regular els drets i obligacions de les parts, així com establir la regulació dels incompliments.  
Igualment, es formalitzaran contractes amb els o les artistes o altres agents involucrats en el projecte.  
És indispensable per a poder rebre els pagaments presentar al CMCV els certificats que demostren estar al corrent de les seues obligacions tributàries i davant de la Seguretat Social.  
  
9. Pagament dels honoraris  
El pagament dels honoraris, tant de comissariat com els que corresponguen a l'artista o artistes participants en el projecte, s'efectuarà, prèvia presentació de la factura reglamentària i d'acord amb la disponibilitat de tresoreria, en dos terminis:   
- 50% després de la firma del contracte   
- 50% després de la inauguració de la primera exposició  
En el cas que l'exposició itinere a un altre espai expositiu, el comissari o la comissària s'encarregarà de realitzar l'adaptació del projecte al nou espai expositiu. Els honoraris que percebrà pel dit treball seran els equivalents al 15 % dels honoraris de comissariat, impostos inclosos. En aquest cas, els artistes participants en la itinerància rebran el 15 % dels honoraris, impostos inclosos, inicialment rebuts.  
  
10. Termini d'execució  
Els projectes aprovats seran programats, d'acord amb la persona o col·lectiu seleccionat, en funció de la disponibilitat de les sales, entre 2017 i 2018.  
  
11. Obligacions de les persones beneficiàries  
La persona o col·lectiu seleccionat comunicarà per escrit, en un termini no superior a 15 dies des de la publicació de la resolució, la seua acceptació. En cas contrari, perdrà la condició de seleccionat.  
  
El comissari o la comissària es compromet a executar el projecte en el termini acordat amb el CMCV. Qualsevol possible modificació del projecte haurà d'estar prou motivada i ser autoritzada prèviament pel CMCV.  
Igualment, s'abstindrà d'intervindre en la contractació dels treballs derivats de l'exposició, els quals s'efectuaran pel CMCV, segons el Reial Decret 3/2011, de 14 de novembre, pel qual s'aprova el text refós de la Llei de Contractes del Sector Públic. El comissari o la comissària podrà proposar els seus col·laboradors o col·laboradores habituals perquè presenten pressupostos al CMCV i entren en concurs de valoració pressupostària.  
  
12. Obligacions del CMCV  
El CMCV es compromet a desenvolupar aquest programa d'acord amb el Codi de Bones Pràctiques en la Cultura Valenciana, i vetlarà en tot moment pels drets dels artistes o de les artistes seleccionats i la integritat de les obres.   
El CMCV serà l'encarregat d'avaluar, supervisar i realitzar el seguiment del desenvolupament del projecte, així com de les tasques de coordinació i de complir els terminis acordats respecte a la seua execució.  
  
El CMCV portarà a terme una correcta difusió del projecte, tant en la seua pàgina web com a través d'altres mitjans de comunicació pública.   
El pagament de les dietes, despeses de transport i allotjament, per a les persones beneficiàries que visquen fora de la ciutat on es realitza el projecte expositiu, estarà inclòs en el pressupost assignat a l'exposició.  
  
13. Prerrogatives del CMCV  
De comú acord amb les persones beneficiàries, el CMCV queda en llibertat per a negociar la coproducció i la itinerància dels projectes seleccionats amb altres institucions.  
  
14. Acceptació  
La participació en aquesta convocatòria suposa l'acceptació íntegra d'aquestes bases.   
  
València, 26 de juliol de 2016.- El gerent: José Luis Pérez Pont.